## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

85. schôdza

Č.: KNR-UPV-4458/2025-19

290

**U z n e s e n i e**

**Ústavnoprávneho výboru Národnej rady Slovenskej republiky**

**z 21. mája 2025**

## k návrhu poslancov Národnej rady Slovenskej republiky Mariána VISKUPIČA a Jany BITTÓ CIGÁNIKOVEJ na vydanie zákona, ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 674)

**Ústavnoprávny výbor Národnej rady Slovenskej republiky**

**A. s ú h l a s í**

## s návrhom poslancov Národnej rady Slovenskej republiky Mariána VISKUPIČA a Jany BITTÓ CIGÁNIKOVEJ na vydanie zákona, ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 674);

**B. o d p o r ú č a**

Národnej rade Slovenskej republiky

návrh poslancov Národnej rady Slovenskej republiky Mariána VISKUPIČA a Jany BITTÓ CIGÁNIKOVEJ na vydanie zákona, ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 674) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

Miroslav Čellár

predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 290**

**z 21. mája 2025**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

## k návrhu poslancov Národnej rady Slovenskej republiky Mariána VISKUPIČA a Jany BITTÓ CIGÁNIKOVEJ na vydanie zákona, ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 674) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I sa označenie odkazu na poznámku pod čiarou a označenie poznámky pod čiarou k odkazu „149a“ nahrádzajú označením „150“.

Navrhuje sa zmena v číslovaní odkazu; uvedená zmena sa vykoná na troch miestach; v § 135n, v úvodnej vete k poznámke pod čiarou a v samotnej poznámke pod čiarou. Legislatívno-technická zmena.

1. V čl. I sa slová „Slovenskej republiky“ nahrádzajú slovami „Slovenskej republiky č. 371/2015 Z. z.“.

Navrhuje sa doplnenie publikačného čísla vykonávacieho predpisu.

3. V čl. II sa slová „1. mája“ nahrádzajú slovami „15. júla“.

V súvislosti s touto zmenou v čl. I, nadpise § 135n a § 135n sa slová „1. mája“ nahrádzajú slovami „15. júla“ a v § 135n sa slová „31. októbra 2025“ nahrádzajú slovami „14. januára 2026“.

Pozmeňujúci návrh zabezpečuje posunutie účinnosti návrhu zákona vzhľadom na potrebu dodržania lehoty podľa čl. 102 ods. 1 písm. o) Ústavy Slovenskej republiky. Z dôvodu premietnutia tejto zmeny do celého návrhu zákona je potrebné upraviť aj prechodné ustanovenie.